ΓΡΑΠΤΗ ΕΡΩΤΗΣΗ E-1270/01

υποβολή: Salvador Garriga Polledo (PPE-DE) προς την Επιτροπή

(2 Μαΐου 2001)

Θέμα: Πώληση κινηματογραφικών ταινιών σε πακέτα

Η τεράστια πλειοψηφία των επαγγελματιών του ευρωπαϊκού κινηματογράφου είναι αντίθετη με την πώληση πακέτων βιντεοκασετών που εφαρμόζουν ορισμένοι διανομείς, δεδομένου ότι πρόκειται για μία παράνομη πρακτική που έχει καταγγελθεί από τους επαγγελματίες του κινηματογραφικού χώρου.

Πολλά ευρωπαϊκά δικαστήρια έχουν καταδικάσει, προασπίζοντας τον ανταγωνισμό, τις λεγόμενες κλειστές λίστες, διότι δεν είναι το ίδιο να προσπαθείς να πουλήσεις αυτό που επιθυμεί να αγοράσει ο αγοραστής και να τονποχρεώνεις να αγοράζει κλειστά πακέτα.

Μπορεί η Επιτροπή να μας ενημερώσει πώς σκοπεύει η ΕΕ να προστατευθεί, σε κοινοτικό επίπεδο, από τις παράνομες πρακτικές με τις οποίες ορισμένοι κινηματογραφικοί διανομείς επιβάλλουν την πώληση ταινιών σε πακέτα, ποιες είναι οι κοινοτικές διατάξεις που προστατεύουν τους επαγγελματίες του κινηματογράφου κατά αυτής της καταχρηστικής πρακτικής και ποιες είναι οι προτάσεις της για την απαγόρευση αυτού του φαινομένου που προωθείται από ορισμένους κοινοτικούς διανομείς κινηματογραφικών ταινιών;

Απάντηση του κ. Monti εξ ονόματος της Επιτροπής

(20 Ιουνίου 2001)

Το Αξιότιμο Μέλος ρωτά την Επιτροπή πώς η Ευρωπαϊκή Κοινότητα θα μπορούσε να εμποδίσει την καταχραστική πρακτική όσον αφορά τις κλειστές λίστες την οποία εφαρμόζουν ορισμένοι κινηματογραφικοί διανομείς. Αναφέρεται επίσης στις προσφυγές που ασκήθηκαν κατά των πρακτικών αυτών από επαγγελματίες της κινηματογραφικής βιομηχανίας.

Η Επιτροπή κατανοεί την ερώτηση ως αναφερόμενη στην πρακτική που συνίσταται στο να συνδέσει την απόκτηση του δικαιώματος προβολής μιας ταινίας στο κοινό κατά τη διάρκεια ορισμένης περιόδου με τηνποχρέωση απόκτησης του δικαιώματος προβολής για ένα πακέτο ταινιών. Η Επιτροπή πληροφορεί το Αξιότιμο Μέλος ότι τηςποβλήθηκαν κατά το παρελθόν ισχυρισμοί σχετικά με αυτό το είδος των πρακτικών, αλλά καμία απόδειξη που να αιτιολογεί την κίνηση διαδικασίας δενποβλήθηκε ποτέ.

Από απόψεως κοινού δικαίου του ανταγωνισμού, η πρακτική που συνίσταται στη σύνδεση της πωλήσεως ενός προϊόντος με ένα άλλο μπορεί να θεωρηθεί, σε ορισμένες περιπτώσεις, ως παράβαση των κανόνων που εφαρμόζονται στον τομέα του ανταγωνισμού, όπως προβλέπονται στις διατάξεις των άρθρων 81 και 82 (πρώην άρθρα 85 και 86) της συνθήκης ΕΚ.

Το άρθρο 81, παράγραφος 1, σημείο ε), της συνθήκης ΕΚ απαγορεύει κάθε εναρμονισμένη πρακτική που δύναται να επηρεάσει το εμπόριο μεταξύ κρατών μελών και που έχει ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού εντός της κοινής αγοράς και ιδίως εκείνες οι οποίες συνίστανται στην εξάρτηση της συνάψεως συμβάσεων από την αποδοχή, εκ μέρους των συναλλασσομένων, προσθέτων παροχών που εκ φύσεως ή σύμφωνα με τις εμπορικές συνήθειες δεν έχουν σχέση με το αντικείμενο των συμβάσεων αυτών.

Το άρθρο 82, σημείο δ), της συνθήκης ΕΚ απαγορεύει, κατά το μέτρο που δύναται να επηρεάσει το εμπόριο μεταξύ κρατών μελών, την καταχραστική εκμετάλλευση από μία ή περισσότερες επιχειρήσεις της δεσποζούσης θέσεώς τους εντός της κοινής αγοράς ή σημαντικού τμήματος της. Μια τέτοια καταχραστική εκμετάλλευση μπορεί να συνίσταται στην εξάρτηση της συνάψεως συμβάσεων από την αποδοχή, εκ μέρους των συναλλασσομένων, προσθέτων παροχών που εκ φύσεως ή σύμφωνα με τις εμπορικές συνήθειες δεν έχουν σχέση με το αντικείμενο των συμβάσεων αυτών.

Δυνάμει του άρθρου 9, παράγραφος 2, του κανονισμού αριθ. 17(1), η Επιτροπή είναι αρμόδια να εφαρμόζει τις διατάξεις του άρθρου 81, παράγραφος 1 και του άρθρου 82 της συνθήκης ΕΚ. Η Επιτροπή επιθυμεί ναπογραμμίσει ότι δυνάμει του άρθρου 9, παράγραφος 3, του κανονισμού αριθ. 17, οι αρχές των κρατών μελών παραμένουν αρμόδιες για την εφαρμογή των διατάξεων της συνθήκης ΕΚ, εφόσον η Επιτροπή δεν έχει κινήσει καμία διαδικασία.

Η Επιτροπή μπορεί να ασκήσει τις αρμοδιότητές της είτε ιδία πρωτοβουλία, είτε κατόπιν αιτήσεως τρίτων. Οι τρίτοι που δύνανται ναποβάλλουν την αίτηση αυτή είναι τα κράτη μέλη και τα φυσικά ή νομικά πρόσωπα που έχουν έννομο συμφέρον.

Κατά συνέπεια, εάν οι επαγγελματίες της κινηματογραφικής βιομηχανίας, στους οποίους αναφέρεται το Αξιότιμο Μέλος στο πλαίσιο της ερώτησής του, είναι σε θέση να αποδείξουν τις εικαζόμενες πρακτικές ορισμένων κινηματογραφικών διανομέων τις οποίες θεωρούν ως καταχρηστικές, η Επιτροπή τους καλεί να καταθέσουν καταγγελία ενώπιον των αρμοδίων εθνικών αρχών στο τομέα του ανταγωνισμού ή ενώπιον τωνπηρεσιών της. Εφόσον πληρούνται οι όροι του άρθρου 81 ή του άρθρου 82, οι αρμόδιες εθνικές αρχές ή η Επιτροπή θα φροντίσουν να θέσουν τέλος στις παραβάσεις αυτές των κοινοτικών κανόνων στον τομέα του ανταγωνισμού.

(1) Κανονισμός αριθ. 17 του Συμβουλίου, πρώτος κανονισμός εφαρμογής των άρθρων 81 (πρώην άρθρο 85) και 82 (πρώην άρθρο 86) της συνθήκης, ΕΕ 13 της 21.2.1962.